**АБАЙ ЖӘНЕ ХХІ ҒАСЫРДАҒЫ ҚАЗАҚСТАН.**

 «Абай – қазақ халқына сәуле беріп,алғашқы атқан жарық жұлдыз» - деп Міржақып Дұлатұлы ақынды жоғары бағалаған.

 Абай Құнанбайұлы қазақ топырағынан шыққан әлемдік деңгейдегі дана кемеңгер,ғұлама,ойшыл,ерекше тұлға.Биыл елімізде ерекше үлкен мейрам- Абай Құнанбайұлының 175 жылдық мерейтойын атап өтудеміз. 10 тамыз «Абай күні» деп белгіленіп,мемлекеттік мерекелердің тізіміне еңгізілген. Бұл – Абай атамызға көрсетілген жоғары құрмет және сөз өнерін қастерлеуге жасалған тарихи қадам. Осыған орай мемлекетімізде ауқымды іс-шаралар ұйымдастырылып жатыр. Мемлекет басшымыз «Абай және ХХІ ғасырдағы Қазақстан» мақаласында жас ұрпақты Абай шығармаларын оқуға, жаттауға шақырады. Менің ойымша Абай шығармаларын үлкенге де,кішіге де оқу өте маңызды.Өйткені Абай атамыз өмірдегі көптеген сұрақтарға жауаптарын өз шығармаларында астарлап,өсиет түрінде жеткізген.Қазіргі таңда әлем күн сайын өзгеруде, ғылымдағы жаңашылдық адамды өрге жетелейді,бәсекеге қабілеттілікті талап етеді. Енді Абайдың шығармаларын қарасақ, сонау бір ғасыр бұрын ұлы ойшыл ұлтты жаңа өмірге бейім болуға шақырған. «Адам баласы адам баласынан ақыл, ғылым, ар, мінез деген нәрселермен озады» деп, Абай әсіресе жас ұрпақтың сана сезіміне, тәрбиесіне көп көңіл бөлген.Өз шығармалары арқылы жастарды биікке ұмтылуға, артық білуге, еңбекке,адамгершілікке шақырған.Абайдың әкесі Құнанбай ауқатты,ақылды адам болған. Білімді жұрттың күні жарық болатынын аңғарып, Абайды оқуға жібереді және жан – жақты білім беруге тырысады. 13 жасында Абайды ел басқару жұмысына салады. Ел басқарып жүрген кезінде талай қиын жағдайларға тап болып,әділетсіздікті,надандықты,жалқаулықты көріп ,кейін өз шығармаларында осы мәселені шешудің жолын табады. «Еңбек етсең ерінбей, Тояды қарнын тіленбей», «Тамағы тоқтық,Жұмысы жоқтық, Аздырар адам баласын» - деп,Абай өз заманының еңбекқорлықтың мотиваторы,адал еңбектің насихаттаушысы .Демек қазіргі қазақ жастары алдымен оқу орнында сапалы білім алса,жаңа заманның сұранысына сай бола алады.Ұлы ақын әр қазақтың баласын арқылы табиғатқа,туған жеріне,ұлтына деген ұлтжанды азамат етіп тәрбиелеуге шақырды.Біздің жастарымыз Абайды оқып өссе,ішкі жандүниесі таза,адамгершілігі мол,еңбекқор,білімді азамат ретінде қалыптасады- деп ойлаймын. Осы құндылықтар қазіргі ХХІ ғасырда өте өзекті мәселе.